રાજકોટ શહેરના શાસ્ત્રી મેદાન સ્થિત બસ સ્ટેન્ડમાં કાર્યરત પોલીસ ચોકીમાં આજે સાંજે એક ફાયરિંગની ઘટના બની હતી જેમાં સ્પા સંચાલકની લોથ ઢળી ગઈ હતી આ ચકચારી બનાવ અંગે પોલીસ સુત્રોમાંથી પ્રાપ્ત વિગતો મુજબ સાંજે પોણા પાંચેક વાગ્યે શહેર કંટ્રોલરૂમમાં મૂળ ગાંધીનગરના અને છેલ્લા છએક મહિનાથી રાજકોટ એ ડિવિઝન પોલીસ સ્ટેશનમાં નિમણુંક પામેલા તેમજ બસ સ્ટેન્ડ પોલીસ ચોકીના ફરજ ઉપર રહેલા પીએસઆઇ પી પી ચાવડાએ ફોન કરીને જાણ કરી હતી કે પોતાના હાથે મિસ ફાયર થઇ ગયું છે જેમાં એક વ્યક્તિનું મૃત્યુ નીપજ્યું છે આ બનાવ અંગે એ ડિવિઝન પોલીસમાં જાણ કરાતા પીઆઇ એન કે જાડેજા, પીએસઆઇ એસ વી સાખરા સહિતનો કાફલો દોડી ગયો હતો બનાવ સંવેદનશીલ હોય ડીસીપી સૈની, એસીપી ટંડેલ, ડીસીબી, એસઓજી સહિતનો કાફલો પણ બસ સ્ટેન્ડ ખાતે દોડી ગયો હતો પોલીસની પ્રાથમિક તપાસમાં એવું જાણવા મળ્યું હતું કે પીએસઆઇની ગોળીથી મૃત્યુ પામેલો યુવાન મવડી અંકુર મેઈન રોડ ઉપર વૃંદાવન સોસાયટી શેરી નંબર 2માં રહેતો અને માલવિયા ચોકમાં પ્રમુખ સ્વામી આર્કેડમાં ફેમિલી સ્પા ચલાવતો હિમાંશુ દિનેશભાઇ ગોહેલ ઉમર 29 વર્ષ હોવાનું જાણવા મળ્યું હતું પીએસઆઇ ચાવડાની પૂછપરછ કરતા એવું જાણવા મળ્યું હતું કે મૃતક હિમાંશી તેમનો મિત્ર હતો અને પોતાને ક્રિકેટ મેચની ટિકિટ જોઈતી હોવાથી પોતે હિમાન્શુને વાત કરી હતી અને એ ટિકિટ આપવા હિમાંશુ આવ્યો ત્યારે જ પીએસઆઇ ચાવડા પોતાની સર્વિસ રિવોલ્વર સાફ કરતા હતા ત્યારે હિમાંશુએ દરવાજો ખોલ્યો ત્યારે જ પીએસઆઇ ચાવડાના હથિયારમાંથી મિસ ફાયર થઇ ગયું હતું અને અર્ધો દરવાજો ખોલીને અંદર પ્રવેશ કરી રહેલા હિમાંશુની ડાબી આંખ પાસે ઘુસી ગઈ હતી અને સોંસરવી પાછળના ભાગેથી નીકળી ગઈ હતી ગોળી વાગતા જ યુવાન ઢળી પડ્યો હતો અને ઘટનાસ્થળે જ લોહીનું ખાબોચિયું ભરાઈ ગયું હતું અને મૃત્યુ નીપજ્યું હતું ઘટનાને પગલે એફએસએલની ટિમ પણ દોડી ગઈ હતી અને જરૂરી કાર્યવાહી કરી હતી ઘટના અંગે ઘરે જ ધોબીકામ કરતા મૃતકના પિતા દિનેશભાઇને જાણ કરતા તેઓ પણ દોડી આવ્યા હતા અને યુવાન પુત્રના મૃતદેહને જોઈને ભાંગી પડ્યા હતા યુવાનનો મૃતદેહ પોસ્ટમોર્ટમ અર્થે સિવિલ હોસ્પિટલે ખરેડી હથિયાર કબ્જે લઇ પીએસઆઇ ચાવડાને પોલીસ સ્ટેશને લાવી પોલીસે સાપરાધ મનુષ્ય વધનો ગુનો નોંધવા તજવીજ હાથ ધરી હતી.